پاکستان کیساتھ مشترکہ قونصلر کمیشن کا چھٹا اجلاس ایران میں منعقد ہوگا

پاکستان میں تعینات ایرانی سفیر نے تہران کی میزبانی میں مشترکہ قونصلر کمیشن کے چھٹے اجلاس کے انعقاد پر زور دیتے ہوئے قانونی اور عدالتی شعبوں میں تجربات کو شیئر کرنے کیلیے اپنے ملک کی آمادگی کا اعلان کیا۔

خبر کا کوڈ: 5629

تاریخ: 05 July 2022 - 18:42

مقدس دفاع نیوز ایجنسی کی رپورٹ کے مطابق یہ بات محمد علی حسینی نے پیر کے روز اسلام آباد میں پاکستانی وزیر انصاف 'اعظم نذیر تارر' کے ساتھ ایک ملاقات میں گفتگو کرتے ہوئے کہی۔

انہوں نے کہا کہ اعظم نذیر کو پاکستان کے نئے وزیر انصاف کے طور پر تقرری کیلیے مبارکباد دیتے ہوئے دونوں ہمسایہ ممالک کے درمیان تعلقات بشمول عدالتی اور قانونی شعبوں میں تعاون کی تازہ ترین صورتحال کا جائزہ لیا۔

حسینی نے مشترکہ عدالتی معاہدے پر دستخط کرنے کے لیے تہران کی تیاری کا اعلان کیا جس کا پاکستانی فریق نے خیر مقدم کیا۔

انہوں نے دونوں ملکوں کے درمیان دہشت گردی اور منظم جرائم کے خلاف جنگ کے شعبے میں تعاون کو فروغ دینے کی ضرورت پر زور دیتے ہوئے مزید کہا کہ ہمیں قانونی اور عدالتی کے موضوعات میں بھی ان تعاون کو فروغ دینا چاہیے۔

پاکستان میں ایران کے سفیر نے کہا کہ ایران دونوں ممالک کے درمیان الیکٹرانک چارہ جوئی، قوانین میں ترمیم کرنا، جیلوں، متبادل سزاؤں کے  شعبوں میں اپنے تجربات کے تبادلے کے لیے تیار ہے۔